
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 209
                                                          din 17 decembrie 2015
                                 privind modificarea Statului de Funcţii al Municipiului Sighişoara


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 29.147/VI/1/11.12.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere examenul de promovare în gradul profesional imediat superior al funcţiei publice de execuţie de poliţist local, grad profesional principal în cadrul Biroului Poliţie rutieră – Serviciul Public Poliţia Locală, organizat în data de 10.12.2015, în conformitate cu prevederile H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;

Ţinând cont de prevederile art. 107, alin. (2) lit. „a” şi „b” din Legea nr. 188/1999 privind Statutul funcţionarilor publici, republicată, cu completările şi modificările ulterioare, de prevederile H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;

Luând în considerare prevederile art. 26 din Legea-cadru nr. 284/2010 privind salarizarea unitară a personalului plătit din fonduri publice, cu modificările şi completările ulterioare;


Având în vedere Raportul de specialitate al Compartimentului Resurse umane, înregistrat cu nr. 29.149/VI/1/11.12.2015, prin care se propune transformarea funcţiei publice de execuţie de poliţist local, clasa I, grad profesional principal din cadrul Biroului Poliţie rutieră – Serviciul Public Poliţia Locală, în funcţia publică de execuţie de poliţist local, clasa I, grad profesional superior, îndeplinindu-se prevederile legale în acest sens;

Având în vedere avizele favorabile ale comisiilor de buget, urbanism, comerţ şi socială;

În temeiul prevederilor art. 36 (2) lit. „a”, (3) lit. „b”, art. 45 (1) şi a art. 115 (1) lit. „b”, din Legea nr. 215/2001, Legea administraţiei publice locale, republicată, cu completările şi modificările ulterioare,





          H O T Ă R Ă Ş T E:
Art. 1. Se aprobă transformarea funcţiei publice de execuţie de poliţist local, clasa I, grad profesional principal din cadrul Biroului Poliţie rutieră – Serviciul Public Poliţia Locală, ocupată de domnul Nerişanu Nicuşor-Dorian, în funcţia publică de execuţie de poliţist local, clasa I, grad profesional superior.

Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara şi Compartimentul Resurse umane din cadrul Municipiului Sighişoara.

Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

           Pop Claudiu                                            Contrasemnează/Avizat pentru legalitate

                         SECRETAR,



                           Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Compartimentul  Resurse Umane.  
  8 ex. 

A.B.

